CELEX: 32021D1838
Language: hu
Date: 2021-10-18 00:00:00
Title: A Tanács (KKBP) 2021/1838 határozata (2021. október 18.) az Európai Unió Műholdközpontjának személyzeti szabályzatáról szóló (KKBP) 2017/824 határozat módosításáról

2021.10.20.   
               
               
                  HU
               
               
                  Az Európai Unió Hivatalos Lapja
               
               
                  L 372/24
               
            
         A TANÁCS (KKBP) 2021/1838 HATÁROZATA
         (2021. október 18.)
         az Európai Unió Műholdközpontjának személyzeti szabályzatáról szóló (KKBP) 2017/824 határozat módosításáról
         AZ EURÓPAI UNIÓ TANÁCSA,
         tekintettel az Európai Unió Műholdközpontjáról és az Európai Unió Műholdközpontjának felállításáról szóló 2001/555/KKBP együttes fellépés hatályon kívül helyezéséről szóló, 2014. június 26-i 2014/401/KKBP tanácsi határozatra (1) és különösen annak 8. cikke (5) bekezdésére,
         tekintettel az Unió külügyi és biztonságpolitikai főképviselője által az Európai Unió Műholdközpontja igazgatótanácsának elnökeként benyújtott javaslatra,
         mivel:
         
                     (1)
                  
                  
                     Az Európai Unió Műholdközpontja (a továbbiakban: a SATCEN) az Uniónak az összehangolt személyzeti szabályokat alkalmazó szervezetekhez tartozó szerve. Az Európai Unió Bíróságának közelmúltbeli ítélkezési gyakorlata fényében az Európai Unió Műholdközpontjának a Tanács által 2017. május 15-én a (KKBP) 2017/824 határozattal (2) elfogadott személyzeti szabályzatát (a továbbiakban: a SATCEN személyzeti szabályzata) hozzá kell igazítani a 259/68/EGK, Euratom, ESZAK tanácsi rendeletben (3) megállapított, az Európai Unió tisztviselőinek személyzeti szabályzatához és az Európai Unió egyéb alkalmazottaira vonatkozó alkalmazási feltételekhez, valamint az Európai Védelmi Ügynökség személyzeti szabályzatához (4). A SATCEN személyzeti szabályzatában rendelkezni kell különösen az Európai Unió Bíróságának a SATCEN és alkalmazottai között felmerülő jogviták eldöntésével kapcsolatos hatásköréről, hasonlóképpen ahhoz, ahogyan ez a hatáskör az Unió bármely alkalmazottja és annak munkáltatója közötti jogviták eldöntése tekintetében is fennáll.
                  
               
                     (2)
                  
                  
                     A SATCEN igazgatótanácsa a SATCEN igazgatójának javaslata alapján elkészítette az SATCEN személyzeti szabályzatának a Tanács által elfogadandó módosításait,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/824 határozat a következőképpen módosul:
            
                        1.
                     
                     
                        a VIII. fejezet címe helyébe a következő cím lép:
                        „Jogorvoslatok”;
                     
                  
                        2.
                     
                     
                        a 28. cikk helyébe a következő szöveg lép:
                        
                           „28. cikk
                           Jogorvoslatok
                           
                              (1)   Az e személyzeti szabályzat hatálya alá tartozó bármely személy kérheti az igazgatót, hogy vele kapcsolatban az e személyzeti szabályzat hatálya alá tartozó ügyekben határozatot hozzon. Az igazgatónak a kérelem keltétől számított négy hónapon belül közölnie kell az érintettel az indokolt határozatát. Amennyiben ezen időszak végéig a kérelemre nem érkezik válasz, ezt úgy kell tekinteni, mint a kérelmet elutasító hallgatólagos határozatot, amellyel kapcsolatban a következő bekezdéseknek megfelelően panasz nyújtható be.
                           
                           
                              (2)   Az e személyzeti szabályzat hatálya alá tartozó bármely személy panaszt nyújthat be az igazgatónál az őt hátrányosan érintő intézkedéssel kapcsolatban, akkor is, ha az igazgató határozatot hozott, és akkor is, ha az igazgató az e személyzeti szabályzat által előírt intézkedés meghozatalát elmulasztotta. A panaszt három hónapon belül kell benyújtani. Ennek az időtartamnak a kezdete:
                              
                                          a)
                                       
                                       
                                          amennyiben általános természetű intézkedésről van szó, az intézkedés közzétételének napja;
                                       
                                    
                                          b)
                                       
                                       
                                          amennyiben az intézkedés egy bizonyos személyt érint, az érintett személy határozatról való értesítésének napja, de legkésőbb az a nap, amikor az említett személy kézhez kapta az értesítést; ha azonban az egy bizonyos személyt érintő intézkedés egy másik személyt is hátrányosan érint, e másik személy vonatkozásában az a nap, amikor ez utóbbi személy erről értesítést kap, de semmiképpen sem később, mint a közzététel napja;
                                       
                                    
                                          c)
                                       
                                       
                                          a válaszadásra előírt határidő lejártának napja, amennyiben a panasz az (1) bekezdésben meghatározottak szerinti, egy kérelem elutasítását jelentő hallgatólagos határozatot érint.
                                       
                                    
                           
                              (3)   Az igazgató a panasz benyújtásának napjától számított négy hónapon belül köteles értesíteni az érintett személyt az indokolt határozatáról. Amennyiben ezen időszak végéig a panaszra nem érkezik válasz, azt úgy kell tekinteni, mint a panaszt elutasító hallgatólagos határozatot, amely ellen az (5) bekezdés szerint jogorvoslati kérelem nyújtható be.
                              Elutasító válasz esetén a személyzet érintett tagja kérheti közvetítés igénybevételét. Az ilyen közvetítés igénybevétele nem kötelező.
                           
                           
                              (4)   Az igazgatónak hároméves, megújítható időtartamra közvetítőt kell kineveznie.
                              A közvetítőnek képesítéssel rendelkező független jogi szakértőnek kell lennie. Az igazgató és a személyzet érintett tagja köteles minden olyan dokumentumot átadni a közvetítőnek, amely a közvetítő megítélése szerint az ügy vizsgálatához szükséges.
                              A közvetítőnek a megállapításait attól a naptól számított két hónapon belül kell ismertetnie, amely napon az ügyről tájékoztatták.
                              Az említett megállapítások sem az igazgatóra, sem a személyzet érintett tagjára nézve nem kötelező erejűek.
                              Abban az esetben, ha a megállapításokat az igazgató utasítja el, a közvetítés költségeit a Központ viseli; ha azonban a megállapításokat a személyzet tagja utasítja el, a költségek 50 %-át a személyzet tagja állja.
                           
                           
                              (5)   Az Európai Unió Bírósága (a továbbiakban: a Bíróság) rendelkezik hatáskörrel a Központ és az e személyzeti szabályzat hatálya alá tartozó bármely személy között keletkező minden olyan jogvita tekintetében, amely az adott személyt a (2) bekezdés értelmében hátrányosan érintő intézkedés jogszerűségére vonatkozik.
                              A Bíróság a pénzügyi természetű jogviták terén korlátlan felülvizsgálati jogkörrel rendelkezik.
                              A személyzet tagjai jogorvoslattal élhetnek a Bíróság előtt, a következőkre figyelemmel:
                              
                                          a)
                                       
                                       
                                          a Bírósághoz csak akkor lehet jogorvoslati kérelmet benyújtani, ha:
                                          
                                                      i.
                                                   
                                                   
                                                      ezt megelőzően a (2) bekezdés alapján, az ott megjelölt határidőn belül sor került a panasz igazgatóhoz való benyújtására; és
                                                   
                                                
                                                      ii.
                                                   
                                                   
                                                      a panaszt kifejezett vagy hallgatólagos határozattal elutasították;
                                                   
                                                
                                    
                                          b)
                                       
                                       
                                          az a) pont szerinti jogorvoslati kérelmet három hónapon belül kell benyújtani. Ennek az időtartamnak a kezdete:
                                          
                                                      i.
                                                   
                                                   
                                                      a panaszra válaszként hozott határozatról szóló értesítés napja; vagy
                                                   
                                                
                                                      ii.
                                                   
                                                   
                                                      amennyiben a jogorvoslat egy, a (2) bekezdés szerint benyújtott panasz elutasítását jelentő hallgatólagos határozatot érint, a válaszadásra előírt határidő lejártának időpontja; amennyiben azonban a panaszt a hallgatólagos határozatot követően, de még a jogorvoslati kérelem benyújtására meghatározott határidő lejárta előtt kifejezett határozattal is elutasítják, úgy a jogorvoslati kérelem benyújtására rendelkezésre álló időszak újraindul;
                                                   
                                                
                                    
                                          c)
                                       
                                       
                                          a b) ponttól eltérve, az érintett személy közvetlenül azután, hogy a (2) bekezdés szerint benyújtotta panaszát az igazgatóhoz, jogorvoslati kérelmet nyújthat be a Bírósághoz, amennyiben ahhoz kérelmet mellékel a megtámadott intézkedés végrehajtásának felfüggesztésére vagy ideiglenes intézkedések elfogadására irányulóan. Ebben az esetben a Bíróságon az alapeljárást a panasz kifejezett vagy hallgatólagos elutasításáról szóló határozat meghozatalának időpontjáig felfüggesztik.”;
                                       
                                    
                        
                     
                  
                        3.
                     
                     
                        a X. mellékletet el kell hagyni.
                     
                  
         
            2. cikk
            Ez a határozat 2021. november 1-jén lép hatályba. Ezt a határozatot az Európai Unió Hivatalos Lapjában ki kell hirdetni.
         
         
            Kelt Luxembourgban, 2021. október 18-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 188., 2014.6.27., 73. o.
         
         
            (2)  A Tanács (KKBP) 2017/824 határozata (2017. május 15.) az Európai Unió Műholdközpontjának személyzeti szabályzatáról (HL L 123., 2017.5.16., 7. o.).
         
            (3)  A Tanács 259/68/EGK, Euratom, ESZAK rendelete (1968. február 29.) az Európai Közösségek tisztviselőinek személyzeti szabályzatáról, egyéb alkalmazottainak alkalmazási feltételeiről, valamint a Bizottság tisztviselőire ideiglenesen alkalmazandó különleges intézkedések bevezetéséről (HL L 56., 1968.3.4., 1. o.).
         
            (4)  A Tanács (EU) 2016/1351 határozata (2016. augusztus 4.) az Európai Védelmi Ügynökség személyzeti szabályzatáról és a 2004/676/EK határozat hatályon kívül helyezéséről (HL L 219., 2016.8.12., 1. o.).